
Hemiptera nonnulla regionis australicae 

(figuris duodecim illustrata) 
auct. Gustavo Breddin. 

Fam. Pentatomidae. 

Paranotius n. gen. 

Corpore subelongato, supra subplano, infra modice con¬ 
vexo. Capite subhorizontali maiusculo; eius parte anteo- 
culari ab oculis usque acutiuscule marginata, sat lata. 
Iugis tyloque aequilongis. Ocellis parvis ab oculis vix me* 
diocribus remotis (interstitio diametro transversali oculorum 
subaequilongo). Antennis distinctissime in disco capitis in¬ 
ferioris et paullo ante lineam fictam margines anteriores 
oculorum connectentein insertis; insertione ipsa a margine 
capitis anteocularis et a bucculis fere aeque longe distante, 
ita ut antennarum basis a supero nullo modo distingui possit; 
scrobiculis antennalibus omnino inermibus. Antennis mi¬ 
nusculis, gracilibus; articulo primo capitis apicem haud at¬ 
tingente, articulis secundo et tertio breviusculis, singulis 
articulo quarto et praesertim quinto multo brevioribus. 
Pronoto trapezoideo, marginibus antero-lateralibus subrectis, 
acutiuscule marginatis, pone oculos extus lobulo protuberante 
armatis, humeris rotundatis; angulis posticis pronoti rotun- 
dato-deletis. Scutello triangulari, fere aequilatero, apice 
subcorrotundato-acuminato. Sutura membranali corii leviter 
rotundata; angulo apicali exteriore corii leviter retrorsum 
producto ; venis membranae liberis. Bucculis percurrentibus 
sat elevatis, antice posticeque paullatim humilioribus. 
Rostro subgracili, coxas posticas distinctissime superante; 
articulo primo capitis basin attingente, secundo et tertio 
subaequilongis, hoc quarto multo longiore. Margine ventris 
inermi. Sternis et praesertim segmentis basalibus ventris 
distinctissime sulcatis. Sulco ostiolorum brevissimo; area 
evaporativa distinctissima, parva, extus retrorsum oblique 

truncata. Pedibus, praesertim tibiis, brevibus; his supra 
planis et acute marginatis; tarsis minusculis; femoribus 
inermibus. 

Genus Notio Dall. vicinum; differt capite maiore, situ 
ocellorum, antennarum magnitudine et proportionibus, rostri 
longitudiue, ventre basin versus distinctissime sulcato alns- 
que notis. 

P. pundatissimus n. spec. 

§: Corpore oblonge-ovato, fere ut in Notio depvesso 
Dall., poue humeros haud prominentes longe subparallelo. i 
Capite supra leviter transversaliter convexo, latitudine sua i 
intraoculari distinctissime, longitudine mediana prouoti paullo 
longiore; parte anteoculari vix transversali, subtrapezoidali, 
marginibus ante oculos denticulo obsoleto instructis, tum 
leniter subsinuato-convergentibus, mox ante apicem subito 
corrotundatis vel subtruncatis, antice inter tylum et inga 
levissime incisis. Pronoto inter humeros quam antice circa 
duplo latiore, depressione transversali distinctiore destituto; 
margine acuto antero-laterali subcrenulato, mox ante hu¬ 
merum ipsum subito abrupto; margine postico impressione 
lineari punctata submargiuali notato. Scutelli angulis imis 
basalibus subimpressis, hac impressione intus callositate 
parva obliqua inclusa. Hemelytris clausis fere a quarta 
parte basali sua usque abdomine angustioribus, segmentis 
igitur connexivalibus 3—6 fere totis liberis; membrana 
venas 8—9 exhibente, abdominis apicem haud superante. 
Angulis apicalibus segmentorum abdominis vix prominulis, 
marginibus incisurarum antice elevatulis. Antennarum arti¬ 
culo primo brevi; articulis secundo et tertio vel aequalibus, 
vel hoc illo paullo breviore; articulis duobus apicalibus 
paullo incrassatis, articulo quinto articulis secundo et tertio 
simul sumptis vix breviore, articulo quarto quinto quarta 
fere parte breviore. Rostro segmenti tertii ventralis apicem 
attingente vel subsuperante; articulis secundo et tertio sub- 
aequilongis, vel illo hoc paullulo longiore; articulo quarto 
tertio multo breviore (3 : 5). Sulco mediano ventris per 1 
segmenta quattuor basalia distincto. 

Glaber, nitidulus, rufescenti-vel picesceuti-brun- 
neus, supra subtusque dense et sat fortiter fuscescenti- 
punctatus. Marginibus reflexis antero-lateralibus pronoti, f 
margine costali corii basin versus cum epipleuris, margine 
angusto abdominis, scutelli apice imo et callulis angulorum 

basalium, rostri articulis tribus basalibus, coxis trochante¬ 
ribusque totis, femoribus tibiisque maximam partem, non- 
nunquam etiam lineola mediana pronoti anterioris macu- 
lulaque basali media scutelli albido-luteis, impunctatis. 
Depressione parva anguli basalis scutelli, femoribus et tibiis 
apicem versus, tarsis (unguiculorum basibus exceptis), arti¬ 
culo apicali rostri, sternis et capite inferiore nigris. Ventre 
piceo-brunneo, sulco mediano impunctato vix dilutiore. 
Pectore sordide flavescenti, piceo-punctato et hic illic piceo- 
nebuloso. Dorso abdominis aurantiaco-rubro, segmento 
dorsali quinto medio, segmentis sexto et anali totis con- 
nexivoque subtiliter et densissime punctatis, nigris. Alis et 
membrana nigrescentibus vel nigris. Antennarum articulo 
basali albido-luteo, articulo secundo sordide ferrugineo, 
apicem versus brunnescente, articulis tertio, quarto, quinto 
nigris vel piceis, basi et quinto etiam apice (boc anguste) 
ferruginescentibus. 

Long. corp. 97 2 —10 x / 2 mm; lat. max. abd. 5 1 /*—5 7 2 mm. 

Australia (Richmond, New South Wales). Compluria 
specimina examinavi, unum in coli. mea. 

Accarana Distanti n. spec. x ) 

9: Antennarum articulo secundo tertio distincte brevi¬ 
ore (vix = 3:4) (articulis duobus apicalibus in specimine 
descripto mutilatis). Humeris in angulum acutum circiter 
80 graduum productis, paulo prominentibus nec in spinam 
exeuntibus. Femoribus anticis subtus per plus quam dimi¬ 
dium apicale spinulis debilibus armatis. Sulco ostiolario 
breviusculo. Ptostro metasterni basin paulo superante; ar¬ 
ticulo primo basin capitis haud attingente; articulo secundo 
tertio subaequilongo; hoc articulo quarto fere duplo longiore. 
Ventre profunde sulcato, sulco usque ad medium segmenti 
quinti distinctissimo. 

Supra subtusque flavo-lutea; supra viridi-aenescenti- 
punctata, his punctis in maculas viridi-metallicas coacerva¬ 
tis (: in capitis basi inter oculos et ocellos, in pronoti 
dimidio anteriore et in angulo humerali nec non in scutelli 
parte basali). Hemelytrorum parte coriacea intus et api¬ 
cem versus sordide rubescenti, praesertim extus et apicem 
versus confertim viridi-punctata. Connexivo fusco-punctu- 
lato, circa incisuras maculis viridibus ornato. Ventre latera 
versus, margine glabro excepto, sparsim nigro-punetulato; 


x ) Docto generis repertori et descriptori dedicata. 

utrimque paulo intra spiracula serie macularum minuscula- \ 
rum subquadratarum viridium, a pseudincisuris retrorsum j 
pertinentium ornato. Pectoris punctis sat sparsis in macu¬ 
las paucas vel nebulas metallescentes confluentibus; meta- 
stethio utrimque macula unica minuta, ad angulum posticum 
areae magnae evaporativae posita, capite inferiore linea 
submarginali, viridibus notatis. Lineis tylum et iuga sepa¬ 
rantibus margineque iino capitis anteocularis, scutelli im¬ 
pressionibus elongatis subtriangularibus angulorum basalium, 
denticulis apicalibus segmentorum connexivi prominentibus, 
apice rostri, margine spiraculorum, femorum et tibiarum 
macululis vel guttis seriatim ordinatis, femorum anticorum j 
spinulis, tarsorum apicibus, antennarum articuli primi lineis ; 
duabus (altera interiore, altera exteriore), earundem arti- r f 
culo tertio, basi excepta, valvulisque genitalibus basalibus 
feminae nigris vel piceis. Membrana sordide lutescenti, 
venis fusco-ferrugineis; alis flavido-fuscescentibus. Dorso 
abdominis violaceo, vitta mediana diffusa ferruginescenti- 
flava notato. 

Long. corp. cum memb. 17 x / 2 mm ; lat. hum. 8 V 2 mm. 

Nova Guinea (Constantine Bai, coli. mea). 

Paramenestheus n. gen. 

Corpore ovali, supra subplano, subtus parum convexo; 
pronoti parte antehumerali cum capite antrorsum paulo 
decliva. Capite supra omnino plano, maiusculo, quam latitu¬ 
dine frontis cum oculis paulo breviore, longitudinique media¬ 
nae pronoti aequilongo subtriangulari marginibus subfoliaceo- 
dilatatis. Oculis minusculis; ocellis a linea ficta mediana 
frontis distincte minus distantibus quam ab oculis; iugis 
tylum multo superantibus, ante eius apicem contiguis. Pro- 
noto longitudine sua mediana paulo plus quam duplo lati¬ 
ore, antice inter angulos collares capite cum oculis haud j 
vel vix latiore ; marginibus antero-lateralibus vix vel anguste 
subfoliaceo-explanatis, usque ad angulum collarem distincte 
rotundato-convergentibus; hoc angulo denticulo parvo, ob¬ 
tuso, oculorum marginem posticum antrorsum vix superante 
armato; margine antico late sinuato, pone oculos oblique 
truncato. Humeris haud prominentibus, rotundatis vel apice l 
leviter truncatulis; marginibus postero-lateralibus et postico 
truncatis; angulis posticis late rotundato-deletis. Scutello 
latitudine sua basali distincte longiore, triangulari, frenis 
medium scutelli paullo superantibus, parte postfrenali mo- ] 
dice angusta; angulis basalibus scutelli impressione nigra 

punctiformi notatis. Membrana venas complures furcatas 
exhibente. Abdomine hemelytris clausis latiore. Sulco 
ostiolorum brevissimo; area evaporativa obsoleta. Sternis 
sulcatis; sulco prosterni lato, marginibus sublaminato-elevatis. 
Bucculis sat altis, subpercurrentibus, postice subito rotundato- 
truncatis. Rostro coxas intermedias haud vel vix superante; 
articulo primo basin capitis attingente, secundo omnium 
longissimo apicalibusque duobus crassiusculis simul sumptis 
distincte longiore; his duobus articulis inter se subae- 
quilongis. Pedibus modice brevibus, femoribus posticis 
ventris latera superantibus; tibiis supra late sulcatis. An¬ 
tennarum articulo secundo capitis apicem subattingente 
articuloque tertio eundem apicem multo superante; articulo 
secundo tertio multo longiore. 

Genus Menestheo valde affine; differt forma corporis 
ovali, capite breviore atque latiore, oculis pronoto anteriore 
haud vel levissime angustiore, pronoti lateribus antrorsum 
haud vel vix sublaminato-dilatatis, antennarumque articulo 
tertio fere toto caput superante. [Pronoto in Menestheo 
antrorsum fortiuscule dilatato, margine exteriore recto, antice 
capite cum oculis multo latiore, angulo apicali dilatationis 
(si vis collari) late angulari et sat longe antrorsum prominulo, 
oculos semiincludente.] 

Paramenestheus terricolor n. spec. 

Capite anteoculari triangulari, marginibus leviter rotun¬ 
datis; apice corrotundato, sat obtuso, medio levissime incisulo; 
oculis subliberis, parum in capitis marginem immersis. 
Scutello utrimque circa medium subsinuato; parte postfrenali 
marginibus rectis, retrorsum distinctissime convergentibus, 
apice corrotundato-angustato. Corii margine costali leviter 
rotundato, sutura membranali parum rotundata, extus late 
omnino recta; angulo exteriore apicali minus acuto (fere 70 
vel 75 graduum), apice obtusato. Abdomine circa apicem 
segmenti secundi latissimo, marginibus modice rotundatis; 
angulis apicalibus segmentorum 1—5 haud prominentibus, 
angulo segmenti sexti imo apice libero, recto. Antennarum 
articulis primo et tertio brevibus, inter se subaequilongis; 
secundo tertio minus quam duplo longiore; his duobus 
articulis simul sumptis quarto paullo longioribus quintoque 
subaequilongis. 

Sordide ferrugineo-luteus, opacus, cum bucculis 
et pedibus subtiliter et dense nigro-punctulatus. Punctis 

hic illic coacervatis et in maculas subdiffusas fuscescentes | 
confluentibus. (: macula obsoleta minuta ad apicem scutelli, 
maculis parvis marginalibus subbasalibus segmentorum con- [ 
nexivi in marginem ventris triangulariter transeuntibus, } 
angulo apicali segmenti sexti abdominis supra subtusque, , 
pectoris macula marginali humerali plagisque quibusdam in- 
distinctis in series duas longitudinales dispositis vel in 
strias duas fusco-nebulosas confluentibus, ventris vitta 
utrimque undulata aliisque duabus submedianis, iuxtapo- \ 
sitis, in medio segmenti sexti iu maculam unam longitudi- \ 
nalem confluentibus, vittam angustam medianam lutescentem, > 
subinterruptam includentibus). Itostri articulo apicali, un¬ 
guiculorum apicibus, spiraculis et foveolis basalibus scutelli 1 
nigris; metasterno fuscescenti. Femoribus apicem versus 
densius punctatis ibique nonnunquam annulos interruptos j 
binos exhibentibus. Antennis dilute ferruginescentibus, arti¬ 
culis basalibus sublutescentibus, articuli quinti apice leviter 
infuscato. Spatio inter strias fusco-nebulosas pectoris re¬ 
motius punctato, nonnunquam vittam distinctiorem lutes¬ 
centem efficiente. Membrana apicem abdominis vix supe¬ 
rante, dilute flavescenti-alba, venis fuscescentibus. Alis sub- 
sordide hyalinis, venis fuscis. Dorso abdominis flavo, latera 
versus fuscescenti. 

cJ. Segmento sexto ventris medio quam latera versus 
multo longiore ibique segmentis duobus praecedentibus simul 
sumptis vix breviore, in sinum apicalem subrectangularem 
segmenti quinti immerso. Segmento genitali minusculo, 
fortiter ascendente, parte apicali anguste subhorizontaliter 
reflexa; segmento ab infero viso postice trapezoidaliter 
emarginato. 

Long. corp. 10V 2 —11 mm; lat. hum. 5 1 /,—6 mm. 

<J$. Australia (Richmond, New South Wales; Coli. mea). 

Stenozygam erythraspis Boisd. var. 

$: Specimen differt a diagnosi Boisduvali marginibus 
antico et lateralibus anticis pronoti et callo basali scutelli 
aurantiaco- flavis, nec sanguineis, linea praeterea longitudi¬ 
nali tyli maculaque subtriangulari mediana partis cicatricalis 
pronoti dilute aurantiacis, litura marginis collaris pronoti 
utrimque pone oculos interrupta. 

Coloribus principalibus iu corpore superiore nigro-cya- 
neo, in corpore inferiore aurantiaco-luteo, ventris utrimque 
maculis tribus, in segmentis tertio, quarto, quinto seriatim 
positis, transversalibus, macula unica mediana segmenti 

sexti, valvulis genitalibus, coxis (apice exceptis) meso- et 
metasterno fere totis macululaque laterali prostethii cyaneo- 
nigris. 

Long. corp. cum memb. fere 10 mm.; lat. hum. 5 mm. 

Nova Britannia, quae nunc vocatur Nova Pomerania 
(Coli. Schultheiss). 

Insectum specifice haud differre videtur a Sten. ery- 
thraspide , cuius specimen typicum in vicinissima Nova Ir- 
landia captum esse dicitur. Haec species certissime haud 
confundenda cum Sten. sangnineguttato Voll. moluccensi, a 
quo facile distinguitur corio omnino unicolori, femoribus 
totis violaceo-nigris (trochanteribus tantum lutescentibus) 
et (secundum specimen varietatis, quod examinavi) pronoti 
margine antico reflexo distincte latiore, areae cicatricalis 
medio haud vel vix subsemiglobulariter convexo, pronoti 
parte postica punctis destituta, scutelli apice graciliore 
aliisque notis. 


Hyrmine dis par Westw. 

Dinidor dispar Westw. in Hope, Catal. I p. 25. 

Vera Uyrmine est; corpore Hyrm. chlorina latiore, an¬ 
tennis brevioribus et robustioribus, capitis marginibus paulo 
distinctius reflexis. Pronoto et scutelli basi sat convexa 
remote, scutelli parte apicali et corio cum clavo modice 
dense punctatis, connexivo dorsoque abdominis densissime 
punctulatis, prostethii et metastethii areis posticis punctato- 
rugosis. Metasterno subelevato, bicarinulato. Ventris basi 
tuberculo distinctissimo, acuminato, metasternum tangente, 
armato. Corpore nitido, aterrimo, ventre laete aurantiaco; 
apparatu genitali toto vel maximam partem, macula utrimque 
marginali cuiusque segmenti maculaque rotundata media 
segmenti sexti nigris. Membrana nigra, marginibus diluti¬ 
oribus vel albesceuti-hyalinis. Alis fuscis. Dorso abdominis 
nigro. 

Long. corp. 10—127 2 , lat. hum. 7 — 872 mm - 

(J. Segmento genitali brevi, postice late subtrapezoida- 
liter exciso, loborum lateralium margine postice subrotundato. 

Color ventris variat, series mediana macularum nigra¬ 
rum plerumque adest; saepe hae maculae in vittam medianam 
confluunt maculaeque laterales introrsum se extendunt; raro 
venter totus niger, spiraculis maculisque utrimque minus¬ 
culis transversalibus segmentorum primi tertii quartique 
aurantiacis. In speciminibus, quae ventrem exhibent laete 

coloratum segmenta connexivalia in angulis basalibus non- j 
nunquam aurantiaco-maculata sunt. 

Compluria specimina (<$ 9) examinavi ex Australia 
reportata (Richmond, New South Wales; Coli. mea). 

Aspideurus flavescens n. spec. 

<J: Corpore latitudine sua humerali distincte longiore, t 
supra mediocriter, infra sat fortiter convexo. Corpore supra j 
maximam partem fortiuscule at subremote punctato. Capite ! 
latitudine frontis intraoculari paullulo longiore, ante oculos 
mediocres sat fortiter producto; parte producta ante oculos $ 
utrimque sinuata, tum angustata, apice subito corrotundata; 
marginibus imis angustissime reflexis. Punctura capitis sat 
subtili, per totum fere caput superius, quamquam sat 
inaequabiliter, dispersa; tylo aequilate percurrente parce 
punctulato, apicem versus utrimque linea punctulorum 
marginato. Pronoto longitudine sua mediana nonnihil plus 
quam duplo latiore; marginibus antero-lateralibus leniter 
rotundatis, postero-lateralibus et postico truncatis; parte 
fere tertia antica, ante lineam posticam cicatricium sita, I 
fere omnino impunctata; cicatricibus ipsis linea punctulorum 
confertorum antice duplicata circumscriptis. Scutello apicem 
abdominis attingente, latitudine sua basali distinctissime 
longiore; frenis tertiam partem basalem scutelli haud super- j 
antibus; parte postfrenali basi latissima, retrorsum rotundato- 
angustata; parte plus quam quarta basali, levissime subcalloso- 
convexa, remotius et obsoletius punctata. Corio minusculo, 
membrana magna elongata parum longiore, disco parcius 
punctato; plaga longitudinali rimulam intus sequente eamque 
superante omnino impunctata. Membrana venas septem 
rectas simplicesque exhibente. Capite inferiore vix hic illic 
obsolete punctulato. Pectore (sternis omnibus, prostethii 
marginibus antico et exteriore regioneque evaporativa exceptis) 
distincte, ventre (disco minusculo glabro excepto) paullo 
obsoletius et fere ubique remotius punctatis. Ventris spina 
basali compressa sat valida, coxarum intermediarum mar¬ 
ginem anticum nonnihil superante. Rostro inter coxas pos¬ 
ticas vix extenso; articulo secundo omnium longissimo ar¬ 
ticulisque apicalibus duobus simul sumptis non multo bre¬ 
viore; his articulis inter se subaequilongis. Antennarum 
articulis sat gracilibus apicalibusque duobus tertio haud ita 
multo robustioribus; secundo et tertio inter se aequilongis, 
quarto quinto sensim breviore. 

Subferrugineo-flavescens, punctis plerisque cor¬ 
poris superioris dilute brunneis vel piceo-brunneis. Macula 
inedia interocellari frontis, pronoti marginibus antero-late- 
ralibus maculaque mediana intercicatricali transversaliter 
quadrangulari scutellique fascia subbasali curvata latiuscula, 
medio anguste interrupta punctis illis discoloribus desti¬ 
tutis et laete lutescentibus. Capite superiore (maculis 
quibusdam diffusis lutescentibus exceptis), pronoti macula 
utrimque subquadrangulari, cicatricis maximam partem occu¬ 
pante et inde usque ad marginem anticum extensa (ipsa 
macululam lutescentem includente), scutelli basi ipsa, fascia 
postice diffusa, fasciam lutescentem subbasalem retrorsum 
terminante, linea mediana scutelli, iam ante partem tertiam 
apicalem evanescente fasciolisque subdilutis connexivi in 
incisuris positis dilute piceo-brunneis. Unguiculorum 
apicibus, rostri articulo apicali, labro, tyli marginibus late¬ 
ralibus, occipitis basi dorsique abdominalis parte scutello 
haud occulta fuscis. Pectore cum coxis, trochanteribus, 
femoribus tibiisque dilute luteo. Ventre cum spina basali, 
area evaporativa, tibiis apice imo, tarsis antennisque flavo- 
ferrugin eis. Membrana dilute fuscescente, marginibus 
basali, costali et apicali late albo-hyalinis. 

<$. Segmentis ventralibus postice sinuatis, segmento 
sexto in sinum profundum et sat latum segmenti quinti 
immerso, meclio segmentis tribus praecedentibus simul 
sumptis paullo longiore. Segmento genitali subperpendicu- 
lari, in angulis lateralibus atque apicalibus utrimque im¬ 
pressionem minusculam rotundatam, medio ante apicem im¬ 
pressionem maiuscularn exhibente; huius impressionis me¬ 
dianae fundo infimo sutura curvata retrorsum aperta incluso. 
Margine apicali (superiore) segmenti genitalis trisinuatulo, 
sinu medio lateralibus paullo profundiore et angustiore. 

Long. corp. sine memb. 67 6 ; lat. hum. 4 4 /» mm. 

1 <J. Rockhampton Australia e (Mus. Godeffroy- 
Hamb.). 

Species minus lata colore flavescenti, scutello abdo¬ 
minis apicem attingente, ventre convexiore articuloque 
quarto antennarum quinto distincte breviore a congenericis 
adhuc cognitis valde differt. 

Lathraedoeus n. gen. 

Corpore ovali, supra subtusque modice convexo; pronoti 
parte antica antrorsum sat fortiter convexo-decliva. Capite 

supra plano, subperpendiculari, minusculo pronotoque multo |j 
breviore (2:3); oculis globosis, magnis, simul sumptis 
fronti intraoculari aequilatis vel eo paullo latioribus; margine 
anteoculari basi sinuato tum graciliter angustato-producto, v 
apice subito corrotundato vel subtruncato; tylo percurrente, , 
iugo singulo haud ita multo angustiore; ocellis sat magnis, 
oculis valde appropinquatis. Tuberculis antenniferis a supero 
distinguendis. Pronoto longitudine sua mediana paulo plus 
quam duplo latiore (5:2); humeris haud vel vix prominu- ( 
lis, rotundatis; marginibus antero-lateralibus usque ad an¬ 
gulum collarem subinermem rectis vel leviter rotundatis; * 
his marginibus et antico distincte lineiformiter convexo- 
elevatis; linea impressa marginem anticum retrorsum ter- ■ 
minante minutissime punctulata, utrinque pone oculos inter¬ 
rupta; marginibus postero-lateralibus truncatis, margine i 
postico subsinuato, angulis posticis obsoletis. Scutello eion- : 
gato, latitudine sua basali sensim longiore, triangulari; 
frenis scutelli medium multo superantibus; parte postfrenali 
modice lata. Corii angulo apicali acuto, apicem scutelli 4 
distincte superante. Membrana venas exhibente septem vel 
octo fortiusculas, simplices, quarum pleraeque a vena sub- 
basali decurrunt. Abdomine hemelytris clausis paullo 
latiore, angulis apicalibus segmentorum haud prominulis. 
Ventre spina compressa, breviuscula armato. Sulco ostio¬ 
lorum in rugam longam exeunte; area evaporativa extus 
truncata, angulo postico angulariter extrorsum producto. 
Bucculis mediocribus subpercurrentibus retrorsum declivis, 
antice angulariter elevatis. Pedibus mediocribus, tibiis 
supra sulcatis, sulco apicem versus dilatato; tibiis posticis s 
leviter curvatis; tarsis sat gracilibus. Rostri articulo se¬ 
cundo omnium longissimo. Antennarum articulo basali ' 
breviusculo, caput paullo superante; articulo secundo tertio < 
multo breviore. Segmento sexto ventrali maris retrorsum * 
longe producto, ab infero viso genitalia omnino occultante. ' 


Genus ex affinitate Cresphontis et Menidae ; differt a 
generibus vicinis pronoti marginibus distiucte calloso-elevatis, 
spina basali ventris brevi aliisque notis, praesertim autem 
dilatatione singulari segmenti sexti ventralis in maribus. 


L. speculator n. spec. 

Capite, pronoto, scutello, corio cum clavo, connexivo, 
prostethio et mesostethii area ante acetabula sita plus mi- 
nusve subtiliter et dense punctatis; punctulis occipitis in 

lineas nonnullas longitudinales plerumque distinctas ordinatis; 
punctis partis posterioris pronoti baseosque convexiuscu- 
lae scutelli obsoletis, in lineolas transversales ordinatis, 
intervallis illarum lineolarum leviter subrugoso - elevatis; 
ventre sparsim punctato, punctis substelliformibus. Capitis 
marginibus summis levissime reflexis. Scutelli partis post- 
frenalis marginibus rectis, convergentibus; apice subacumi- 
nato-corrotundato, supra medio leviter depresso. Sutura 
membranae subrecta, extrorsum apicem versus leviter sinuata, 
angulo apicali subproducto acuto. Rostro coxas posticas 
subattingente; articulo primo bucculas superante; articulo 
tertio quarto paullo longiore, liis duobus articulis simul 
sumptis secundo sensim longioribus. Antennarum articulo 
secundo primo distincte longiore tertiique dimidio sub- 
aequilongo; articulo quarto tertio parum longiore (articulo 
ultimo mutilato). 

Ferruginescenti-flavus, corio toto vel apicem ver¬ 
sus, saepe etiam scutello apicem versus sordide rufes¬ 
centibus. Punctis fuscis in corpore superiore in lineas 
transversales et lineis hic illic iterum in plagas nebulosas 
confluentibus; corpore igitur superiore plus minusve dense 
fusco-marmorato vel fere omnino fusco. Pronoti 
marginibus reflexis antero-lateralibus, corii margine angusto 
costali, scutelli maculis nonnullis basalibus irregularibus, 
nonnunquam obsoletis, connexivi fusci fasciola pone medium 
singulorum segmentorum sita laete flavescentibus; scu¬ 
telli marginibus apicalibus laete luteis. Maculis lineari¬ 
bus in basi exteriore acetabulorum positis, spiraculis, vitta 
macularum mediana ventris (hac interdum obsoleta), punc¬ 
tura pectoris et ventris, punctulis annuloque plus minusve 
obsoleto subapicali femorum, annulis duobus tibiarum saepe 
dilutissimis, apicibus imis rostri et unguiculorum fuscis 
vel fuscescen tibus. Antennarum flavescentium articulo 
quarto (basi excepta) dilute infuscato. Membrana sordide 
flavescenti, plaga minuscula circa medium venae quintae 
interioris dilute fuscescenti. Alis subsordide hyalinis, viridi- 
iridescentibus, macula apicali secundum marginem costalem 
et venis fuseescentibus. Dorso abdominis fusco, violaceo- 
micante. 

cj. Ventris segmento quinto postice sat profunde sub- 
angulato-sinuato; segmento sexto segmentis duobus praece¬ 
dentibus simul sumptis multo longiore, marginibus postero¬ 
lateralibus obliquis, truncatis, margine postico leviter lateque 
rotundato. 

Long. corp. 9, cum memb. 9 1 /, mm; lat. hum. 5 7 2 mm. j 

Nova Guinea (Finschhafen 1891; Coli. mea). 

Specimen unicum, quod examinavi, in Novae Guineae i 
parte germanica captum, differt coloribus corporis superioris 
multo clarioribus (dilute luteis, hic illic dilute rufescentibus), 
ventre sanguineo - punctato vittaque mediana fuscescente 
destituto; varietas Lathr. speculatoris est. 

i 

Cuspicona recti rvicornis n. spec. 1 ) 

Capite mediocri, sat longo, latitudine frontali cum am¬ 
bobus oculis haud vel vix breviore, ante oculos leviter 

1 i 



Figura 1. Figura la. 


sinuato et fere triangulari, apice subangulato-corrotundato; 
capitis superioris parte fere dimidia basali transversaliter 
rugosa, parte anteoculari fere glabra. Pronoti marginibus 
antero-lateralibus obtusis atque teretibus laevigatis, usque 
ad apicem processuum humeralium subrectis; humeris spina 
valida prominente, sensim retrorsum recurvata armatis. 
Hoc processu spiniformi marginibus postero-lateralibus 
pronoti distincte breviore (fere = 2:3), antice glabro, 
postice sparsim atque obsolete punctato. Marginibus postero¬ 
lateralibus distincte apertangulariter sinuatis; margine postico 
inter angulos posticos subrectangulariter prominentes sat 
profunde sinuato. Marginibus partis postfrenalis scutelli 
rectis convergentibus; apice corrotundato. Pronoto, scutello, 
hemelytrorum parte coriacea, hac paulo densius, scutelli 
disco paulo remotius, punctatis; pronoto ante cicatrices 
glabras dense et confuse punctato. Connexivo dense punc- 
tulato, angulis omnibus acute prominulis. Corpore inferiore, 
prostethii et metastethii areis posticis exceptis, impunctato. 
Lamina sternali prostethii apicem longe superante, oculorum 
marginem anticum subaequante, antrorsum usque ad apicem 
altitudine ascendente ibique capitis apici aequialta vel eo 


x ) Capite et pronoti parte antehumerali in fig. 1 perspectivice 
decurtatis. 

paulo altiore, apice supra oblique retrorsum truncata 
ibique capitis partem inferiorem tangente. Rostro coxas 
posticas haud superante; articulis secundo et tertio aequilongis, 
quarto illis paulo breviore. Antennarum articulo secundo 
tertio paulo longiore et articulo quarto paulo breviore; hoc 
lrticulo et quinto fere aequilongis. 

Corpore supra et praesertim subtus nitido, supra di- 
aute viridi, subtus cum capite superiore et pronoti mar¬ 
ginibus antero-lateralibus virescenti-luteo, saepe tamen 
corpore toto superiore in vireseenti-flavum decolorato. Pro¬ 
cessu humerali pronoti partibusque genitalibus utriusque 
sexus cum angulis apicalibus abdominis adiacentibus san- 
guineo-rufis vel sanguineo-fuscis, raro roseis. 
Linea mediana abdominis, lamina sternorum, antennis, pedibus 
rostrique articulis apicalibus, apice ipso nigro excepto, plus 
minusve flavis vel aurantiaco-rubris. Dorso abdominis viridi. 

<$: Angulis apicalibus segmenti ventralis sexti in an¬ 
gulum acutum circa 50—60 graduum productis, breviusculis 
segmentum genitale vix superantibus. Hoc segmento geni¬ 
tali apice levissime sinuato, fere truncato, medio dente acuto 
armato; angulis lateralibus fere rectis rotundatis. 

9: Angulis apicalibus segmenti ventralis sexti acute 
productis, quam valvulis tamen apicalibus exterioribus subrec- 
tangulariter (circa 80°) prominentibus distincte brevioribus. 

Long. corp. 10—11 1 / a mm; lat. hum. cum processu 
8V 2 — 8 3 /a mm. 

N. South W ales (coli, mea). 1 ) 

Cuspicona forticornis 11 . spec. 3 ) 

Capite minusculo, latitudine sua frontali cum 
oculis breviore; parte anteoculari anguste trape- 
zoidali, marginibus ante oculos leviter sinuatis; 
capite toto superiore dense ruguloso. Pronoto 
utrimque processu humerali forti et modice longo, 


x ) Alia Cuspicona , ex Australia (Rockhampton) reportata, adest 
in Museo Hamburgensi, Cusp. recurvicorni pronoti structura 
ceterisque, ut videtur, persimilis ; differt angulis apicalibus 
segmenti sexti ventris in mare acutissime productis, segmentum 
genitale longe superantibus; hoc segmento apice distinctissime 
quadrisinuato, medio apice acuto armato angulisque lateralibus 
retrorsum productis. Ceterum unicum specimen male conservatum. 

3 ) Capite et pronoti parte antehumerali in fig. 2. perspectivice 
decurtatis. 



Fig. 2. 

Fig. 2 a. 


recte et acute extrorsum producto et angulum 
fere 25—30 graduum efficiente armato. Huius 
processus margine postico subrecto, pronoti 
margine postero-laterali distincte breviore (= 

3:4); hoc margine leviter sinuato; margine 
postico pronoti levissime latissimeque sinuato; 
angulis posticis valde apertis, rotundato-obtusatis. Mar¬ 
ginibus antero - lateralibus ab angulis collaribus usque 
ad apicem processus humeralis subrectis, teretibus atque 
obtusis, laevigatis. Scutelli parte postfrenali fere angulari, 
marginibus leviter curvato-convergentibus. Prouoto, scutello’ 
clavo corioque punctatis, huius tamen disco sat sparsim et 
paulo rudius quam pronoto. Pronoti area ante cicatrices 
glabras sita dense atque confuse punctata. Angulis apica¬ 
libus segmentorum abdomiuis leviter prominulis, acutis. 
Pro- et metastethii areis posticis punctatis; ventre glabro, 
latera versus hic illic obsolete aciculato-punctato. Lamina 
sternali prostethii apicem attingente, a basi usque alti¬ 
tudine ascendente, antrorsum valde rotundato - accliva 
apicemque liberum nusquam exhibente. Rostro coxas pos¬ 
ticas paulo superante; articulis secundo et tertio subaequi- 
longis; quarto his sensim breviore. Antennarum articulo 
secundo tertioque aequilongis; quarto tertio multo longiore 
quintoque aequilongo. 

Corpore, praesertim subtus, nitidulo, supra dilute 
viridi, iufra cum marginibus antero-lateralibus pronoti, 
rostri articulo primo femoribus tibiisque dilute virides¬ 
ce n t i -1 u teis. Processu humerali prothoracis sanguineo. 
Antennis, tibiarum apice imo, tarsis rostrique articulis 
secundo, tertio, quarto (huius apice nigro excepto) flavis 
vel aurantiaco-rufis. 

6- Angulis apicalibus segmenti sexti abdominis in 
angulum fere 80 graduum productis, acutis, brevibus apicemque 
segmenti genitalis haud attingentibus. Segmento genitali 
postice subtruncato, parte media sensim retrorsum producta 
et in medio angulariter excisa; angulis lateralibus segmenti 
subapertangularibus, apice rotundato-obtusatis. 

Long.corp. 9V 3 —lOmm; lat. hum.cum processibus 7 3 /.nmi. 

N. South Wales (coli. mea). 


Biprorulus n. gen. 

Genus australicum, magnitudinis spectabilis, Rhijnchocori 
toto habitu simile et pluribus notis cum eo congruens. 
Differt his praecipue characteribus: i 

Capite superiore toto punctato; pronoto usque ad mar¬ 
ginem ipsum anticum dense punctato, hoc margine ne minime 
quidem elevato; ventre, elevatione mediana cariniformi ex¬ 
cepta, subaciculato-punctato. Elevatione mediana metaster- 
nali longitrorsum leviter sulcata; lamina mesosternali medio¬ 
criter elevata, usque ad prosterni marginem anticum producta, 
pectus ubique tangente, nec libere prominente. Sutura 
membranae valde rotundata; angulo apicali exteriore corii 
oblique introrsum truncato. Membrana breviuscula; hac 
et alis vitreis. Antennis sat fortibus, corpori concoloribus 
vel subconcoloribus; articulis tertio et quarto subaequilongis; 
quinto breviusculo. Rostro longitudine valde variante; articulo 
secundo tertio nunc paullo longiore, nunc breviore. Scutello, 
quam in Rhynchocori, distinctius triangulari, apice augustiore. 

Biprorulus bibax n. spec. 

Capite longitudine mediana pronoti fere dimidia sua 
parte breviore (= 2 : 3), graciliter triangulari, vel potius 
longissime trapezoideo; iugis lobum medium distincte super¬ 
antibus et acutangulariter prominentibus; supra, orbita 
oculorum excepta, fere ubique et sat aequabiliter punctato, 
latera versus inter puncta subobsolete striato-rugoso; ocellis 
sat magnis. Humeris in spinas longas, rectas, graciliter 
acuminatas, extrorsum et levissime sursum vergentes, pro¬ 
ductis. Pronoti marginibus postero-lateralibus et postico 
mediocriter sinuatis; angulis igitur posticis haud vel vix 
lobiformibus, postice scutelli latitudine basali paullo lati¬ 
oribus; marginibus antero-lateralibus apicem versus sat sub¬ 
tiliter crenulatis Pronoto toto usque ad marginem anticum 
ne minime quidem elevatum, densissime punctato; intersti¬ 
tiis punctorum rugoso-elevatis; processibus humeralibus supra 
subtusque remotius et subtilius punctatis, cicatricibus tantum 
impressis impunctatis. Scutello fere triangulari, marginibus 
lateralibus totis a basi usque fere ad apicem subrectis, 
apice ipso rotundato-obtusato; scutello toto supra vix re¬ 
motius et haud subtilius quam pronoto punctato; angulis 
basalibus scrobiculis destitutis. Hemelytrorum parte coriacea 
densissime et quam scutello sensim densius et subtilius 
punctata; corio longo; sutura membranali valde rotundata, 
angulo apicali corii extus oblique retruncato. Membrana 
abdominis apicem haud superante, breviuscula sed sat lata, 
corii extremitatem extus et praesertim intus amplectente, 
vitrea, venas 11 — 13 raro furcatas exhibente. Connexivo 
fere toto libero, punctato; angulis apicalibus segmentorum 

2—6 prominentibus, in denticulum acutum retrorsum pro- \ 
ductis; dente apicali segmenti sexti ceteris parum maiore. 
Ventre, elevatione mediana cariniformi excepta, subtilissime 
et densissime ruguloso, sericeo-opaco et ubique aciculato- ) 
punctato, extra spiracula densius, intra remotius. Meta- 
sterni elevatione mediana longitrorsum obsolete sulcata, 
postice angulariter excisa tuberculumque basalem ventris 
excipiente; mesosterni lamina modice elevata, pectus ubique 1 
attingente, antrorsum gulam versus paullatim rotundato-as- 1 
cendente, prosterni marginem anticum haud superante. 
Pedum, praesertim tibiarum, longitudine vix mediocri; his 
supra obsolete deplanatis. Tarsis mediocribus. Antennis , 
lortiusculis; articulo primo capitis apices non omnino attin¬ 
gente articuloque secundo nonnihil breviore; hoc articulo 
tertii dimidio parum longiore (fere = 4 : 7); tertio quartoque j 
subaequilongis, quinto quarto sensim breviore (vix =3:4). 

Dilute viridis, subopacus 1 ); areis scapularibus pec¬ 
toris ventrisque basi saepius flavescentibus (an decoloratis?). c 
Antennarum articulis tribus basalibus viridi-luteis, quarto ' 
et praesertim quinto ferruginescentibus. Margine 1 
antico spinarum humeralium versus earum apicem cum i 
apice ipso, maculis singulis angulos apicales segmentorum 
connexivalium ornantibus et in ventris marginem transeun¬ 
tibus, apice angulari valvularum genitalium apicalium ex¬ 
teriorum in femina, rostri apice imo unguiculisque summis 
nigris. Processibus humeralibus pone marginem anticum 
nigrum vel saturate viridibus et nigro-punctulatis, vel etiam 
nigro-viridibus vel omnino nigris. Antennarum articulis 
secundo et tertio fusco-pilosulis; pilulis e punctulis minu¬ 
tissimis fuscescentibus orientibus. Dorso abdominis viridi, 
medio basin versus flavescenti (an semper?). Alis vitreis. 

<S* Segmento genitali postice subsinuato in medio sinus 
in apiculam subobsoletum prominente; angulis lateralibus 
obsolete apertangularibus, subrotundatis. 

?. Valvulis apicalibus exterioribus in angulum rectum 
vel subapertum prominentibus angulosque apicales segmenti 
abdominalis sexti superantibus. 

Long. corp. 18—21 mm; lat. hum. cum processibus 
14 3 /i—IS min. 

N. South Wales (coli. mea). 

Duae formae huius insecti promiscue inveniuntur: 

x ) Color in individuis minus bene conservatis in dilute flavum 

nonnunquam perditus. 

a. var. longirostris rostro gracillimo, basiri segmenti 
sexti ventralis superante insignis; articulo tertio rostri se¬ 
cundo paullo longiore. Corporis magnitudine fere semper 
paullo maiore (cj?). 

b. var. brevirostris ; rostro mediocri, apicem segmenti 
secundi ventralis vel basin tertii attingente; articulo tertio 
rostri secundo paullo breviore vel eo aequilongo. Corporis 
magnitudine semper paullo minore (cJ ?). 

Individua intermedia multo rarius inveniuntur. Speci¬ 
mina omnino plus quam viginti examinavi. 

Vitellus antemna n. spec. 

Corpore sat elongato, ab hemelytrorum basi usque re¬ 
trorsum sensim et aequabiliter angustato. Capite graciliter 
triangulari, supra ubique sat fortiter transverse rugoso. 
Humero utroque spina longa, graciliter acuminata, recta 
extrorsum et vix sursum vergente armato. Pronoto toto 
et scutello basin versus rude et subremote, hoc apicem 
versus et corio paullo subtilius et densius punctatis; clavi 
punctis in seriem unicam et basin versus in duas ordinatis; 
punctis processuum humeralium obsoletis. Pronoti parte 
apicali salebrosa, ante cicatrices punctis nonnullis haud 
distincte seriatis notata. Prostethii lateribus (marginibus 
antero-lateralibus et processu humerali exceptis) et meta- 
stethii area postica, hac subtiliter et sparsim, punctatis. 
Area evaporativa opaca, oblique rugosa, a metastethio 
glabro undique* bene discreta. Ventre glabro, medio cari- 
nato-elevato. Lamina mesosternali fere ad rostri insertionem 
producta, supra caput tangente oblique descendente, antice 
iterum oblique retruncata (angulo apicali superiore acuto, 
inferiore aperto). Angulis apicalibus segmentorum ventra¬ 
lium quarti et quinti in denticulum acuminatum productis, 
iisdem angulis in segmento sexto utrimque in utroque sexu 
in processum longum acutum, leviter extrorsum et sursum 
curvatum, exeuntibus. Rostro longo, segmenti quinti ven¬ 
tralis basin, vel certissime quarti apicem attingente; arti¬ 
culis secundo et tertio subaequilongis, quarto tertio haud ita 
multo breviore. Antennarum articulo tertio secundo non 
multo longiore (6: 5). quarto tertio distincte longiore (3:4); 
articulis duobus apicalibus subaequilongis. 

Nitidulus; supra cum dorso abdominis sub satu rate 
viridis; subtus cum rostro, pedibus antennisque plus mi- 
nusve viridescenti-luteus. Processu humerali pro- 
thoracis vel toto vel apicem versus (nonnunquam dilute) et 

segmenti abdominalis sexti spinis apicalibus, dentibus parvis j 
apicalibus segmentorum connexivalium quarti et quinti et 
in femina etiam valvulis genitalibus apicalibus exterioribus 
rubris. Rostri apice imo, unguiculorum extremitate, den- \ 
ticulorum et spinarum abdominalium apicibus imis, proces¬ 
suum posticorum segmenti sexti etiam margine interiore, 
apparatus genitalis margine apicali angusto, in femina toto, 
in mare tantum latera versus, nigris. Parte basali epi- 
pleurorum, margine costali kemelytrorum basin versus 1 
(partem circa sextam totius longitudinis corii efficiente) et 
plerumque maculis diffusis in adiacente parte basali corii 
laete flavis vel eburneis. Alis et membrana clare 
vitreis. 

Corio intus interdum leviter rubescenti. 

cJ. Segmento genitali medio subtruneato, utrimque bi- < 
sinuatulo, angulis lateralibus paullo productis, subangularibus. 

g. Valvulis genitalibus apicalibus exterioribus in angu¬ 
lum acutum circiter sexaginta graduum productis, spinis 
tamen apicalibus segmenti abdominalis sexti multo brevi¬ 
oribus. 

Long. corp. cum apinis abd. 14V 2 —18 mm; lat. hum. 
cum processibus 12 x / 2 —15 mm. 

Queensland (coli mea); N. South Wales, 

Vitello rufilineae YValk. secundum auctoris diagnosin 
forte similis. Rostro longiore [in V. rufolinea ,,rostrum 
coxas posticas paullo (a little!) superans 44 ], capite supra 
undique sat fortiter rugoso [nec „subtiliter striato 44 ], antennis 
dilute viridibus, nec pectoris carina nec ventre in ullo spe¬ 
cimine, quod vidi (11 cJ g examinavi), rufo-notato, nec non 
magnitudine in plurimis individuis sat multo maiore — 
nisi forte falso descripsit auctor — sat distinctus videtur esse. 

Lyramorpha Westw. 

Species quasdam similes ex affinitate Lyr. dilutae StSl 
et roseae Westw. hoc modo distinguo atque dispono. 

1. Lyr. Vollenhoveni St&L 

Synon.: Lyr. Vollenhovii Stftl, Tydschr. voor Entom. Ser. 2, 

II p. 124; Vollenhoven, Faune ent. ind. neerl. III 
p. 35 (diagnosi varietatis hemelytris immaculatis 
excepta) cum figuris genitalium 3 S 3 g (nec fig. 

3 et 3a tf); St§l, Enum. I p. 62. 

Hemelytris maculis nigro-fuseis, ut videtur, nunquam 
destitutis. 



Fig. 3. 


(Reproductio figurae 3, Vollenhoveni 1. c.) 

cj: „Segmento anali apice leviter sinuato, medio an¬ 
gustissime inciso“ Stfil 1. c. 

Species moluccana, insulas Morotai, Halmahera, 
Waigiu inhabitans, milii incognita, forma segmenti geni¬ 
talis masculini distinctissima. 

2. Lyr . diluta Stal. 

Lyr. diluta St&l, Trans. Ent. Soc. Lond. 1863 p. 598; 
Vollenhoven, Faune ent. ind. neerl. III p. 36; St&l, Enum. 
I p. 62. 

Lyr . Vollenhovii var. Vollenhoven (nec Stal), in Faune 
ent. ind. neerl. III p. 36 cum Tab. IV figuris 3 et 3a (J 1 ). 

Corpore supra sordide subolivaceo-ferrugineo. Capite 
superiore basi pone oculos et ocellos maculis nigro-fuseis 
quatuor notato. Plaga utrimque basali scutelli obliqua 
nigro-picea, nonnunquam obsoleta, in nullo tamen specimine, 
quod examinavi, deficiente. Antennis quinquarticulatis, laete 
rubris, glabris; articulo basali luteo; articulis quarto (huius 
parte basali quarta excepta) quintoque opacis, dense bre- 
viterque pilosulis, saturate ferrugineo-brunneis. Abdominis 
margine imo nigro, denticulato, segmentis utrimque denti¬ 
culis trinis vel quaternis armatis. Pronoti margine postico 
sat profunde sinuato. Ventris spina basali sat graciliter 
acuminata, subcurvata, mesosterni medium distincte supe¬ 
rante. Dorso abdominis violaceo. 

Long. corp. 24—27 mm. 


*) In figuris 3 $ et 3 a <3 Vollenhoven duo segmenta geni¬ 
talia masculina valde differentia sub eodem nomine Lyr . 
Vollenhovii Stal delineat! 3 $ ad Lyr . Vollenhoveni typi¬ 
cam, 3a (5 ad Lyr. dilutam pertinet. Figura principalis (3), 
ut etiam ex verbis descriptionis apparet, est imago „varietatis“ 
immaculatae ex insulis Aru et Nova Guinea reportatae i. e. 
Lyr. dilutae Stal. 


3* 

cj: Processibus angulorum apicalium segmenti abdomi¬ 
nalis sexti acutangularibus, retrorsum et paulo extrorsum 
productis segmentumque genitale (nisi forte hoc dislocatum 



Fig. 4. 


est) paulo superantibus. Segmento genitali segmento ven¬ 
trali sexto medio breviore, distinctissime transversali et 
latissime trapezoidali, apice quam basi fere duplo latiore; 
latitudine basali longitudine mediana distincte maiore. Mar¬ 
gine apicali subtruncato, medio late et parum profunde si¬ 
nuato, angulis ipsis lateralibus leviter productis. 

§: Angulis apicalibus segmenti sexti abdominis re¬ 
trorsum sensim productis. Valvulis genitalibus apicalibus 
exterioribus graciliter triangularibus, extrorsum et retrorsum 
productis, lateribus exterioribus leviter curvatis, a basi us- 



Fig. 5. 


que ad apicem margine exteriore segmenti ventralis sexti 
aequilongo vel eo vix breviore. Valvulis apicalibus inte¬ 
rioribus fere aequilatis, margine apicali apertangulariter 
sinuato. 

Nova Guinea [Milne Bai (coli, mea), Bongu (Mus. 
Dresd.)]. 

3. Lyr. soror n. spec. 

Statura, colore plurimisque aliis notis cum Lyr . diluta 
Stal omnino congruit. Scutello in speciminibus, quae vidi, 
maculis fuscis basalibus semper destitutis; macula magna 
fusca apicali scutelli triangulari, bifida nonnunquam defici¬ 
ente. Corio concolore. Antennarum articulis primo et 
secundo dilute rubris vel flavescentibus; quinto et quarto 
nigro-fuscis (nec ferrugineo-brunneis); huius fere quarta 
parte basali et articulo tertio toto flavo-luteis. Dorso 
abdominis violaceo. Angulis apicalibus segmenti sexti ab¬ 
dominalis in mare et valvulis genitalibus exterioribus in 

femina multo minus productis segmentoque genitali maris 
sensim longiore aliterque formato a Lyr. diluta commodis¬ 
sime distinguitur. 

Long. corp, 23—28 mm. 

cJ: Angulis apicalibus segmenti sexti ventralis brevius- 
culis, segmento genitali longiusculo, quam segmento ventrali 
sexto medio distincte longiore, subquadrato vel potius leviter 
trapezoideo, basi quam apice haud ita multo angustiore (3:4), 



Fig. 6. 


ibique segmenti totius longitudine paulo tantum latiore. 
Angulis lateralibus acutis; margine postico latissime et 
parum profunde sinuato. 

9*. Angulis apicalibus segmenti abdominalis sexti acutis, 
haud tamen vel vix retrorsum productis. Valvulis genitalibus 



Fig. 7. 


apicalibus exterioribus breviusculis, a basi usque lateribus 
segmenti ventralis sexti sensim brevioribus; his iisdem 
valvulis, quam in Lyr. diluta distinctissime bx^evioribus et 
latioribus, margine exteriore distinctius rotundato. Valvulis 
apicalibus interioribus apice apertangulariter sinuatis. 

Nova Guinea [Milne Bai; Astrolabe Bai (coli, mea); 
Bongu (mus. Dresdense)]. 


4. Lyr . parens n. spec. 


cj: Lyr. dilutae valde affinis; differt tantum forma 
partium genitalium. Maculae basales scutelli quamvis minus¬ 
culae et obsoletiusculae et hic quoque adsunt. Dorso 
abdominis dilute rubro-violaceo. Antennae speciminis unici, 
quod examinare potui, mutilatis, verisimiliter quinquarti- 
culatis. 

Long. corp. 257 2 mm. 

cj: Angulis apicalibus segmenti abdominalis sexti quam 
in Lyr . diluta magis productis segmentumque genitale 

Fig. 8. 

distinctissime superantibus. Segmento genitali toto segmento 
ventrali sexto medio aequilongo vel eo vix breviore, trape¬ 
zoideo, at multo minus late quam in Lyr. diluta , apice 
quam basi distinctissime minus quam duplo latiore (5:3); 
angulis lateralibus paulo productis; margine postico subtrun- 
cato, medio sat anguste et profunde subsemicirculariter 
emarginato. 

Queensland (coli. mea). 

5. Lyr . rosea Westw. 

Ab omnibus, quas quidem cognoscam, Lyramorphis 
differt antennis quadrarticulatis, pronoto disco obsoletissime 
punctato, margine postico truncato corporeque retrorsum 
gracilius angustato. Ventris spina basin versus crassiuscula, 
nonnunquam subrudimentaria atque medium mesosterni 
haud attingente. 

<J: Angulis apicalibus segmenti abdominalis sexti acute 



Fig. 9. 

productis segmentumque genitale multo superantibus. Hoc 
segmento minusculo; margine apicali medio subangulariter 
exciso, lobis lateralibus oblique retruncatis, 19—22 mm. 

Valvulis genitalibus apicalibus exterioribus gracillime 
triangularibus longissimeque retrorsum productis; harum 



marginibus exterioribus rectis inter se fere parallelis. Valvulis 
apicalibus interioribus angustis, apice acuminatis et intror¬ 
sum oblique truncatis. 26 mm. 

N. South Wales. 

Fam. Coreidae. 

Fachycolpara n. gen. 

Subf. Colpurini. 

Capite triangulari, minusculo, latitudine sua cum oculis 
fere aequilongo, supra utrimque inter oculum et tuberculum 
antennalem spinula subsursum erecta armato; hac spinula ab 
oculo multo minus quam a tuberculo distante. Ocellis mi¬ 
nutis. Antennis vix mediocribus; articulo primo capite 
breviore, crassiusculo, basi leviter incurvo; articulo quarto 
tertio paullo breviore, primo autem paullo longiore. Pro- 
noto trapezoideo, antrorsum vix declivo, tuberculis margi¬ 
nalibus subapicalibus impressioneque transversali distinctiore 
faciei superioris destituto. Scutello subaequilatero, plano; 
hemelytris valde decurtatis, pone apicem clavi oblique ex- 
trorsum truncatis; membrana brevissima; sutura clavi di¬ 
stincta. Abdomine sat lato et crasso. Bucculis trapezoida- 
liter elevatis, antrorsum angulum apertum exhibentibus. 
Rostro coxas posticas haud superante; articulis duobus ba¬ 
salibus inter se et iterum duobus apicalibus inter se fere 
aequilongis. Ventris basi sulco destituto; segmento tantum 
secundo medio levissime depresso. Femoribus inermibus; 
tibiis femoribus paullo longioribus, supra planiusculis. Seg¬ 
mento sexto ventrali feminae postice profundissime angu- 
lariter exciso, medioque usque ad basin fisso, plica trans¬ 
versali destituto. Segmento genitali maris supra inermi. 

Acanthocolpurae affine genus, differt situ et directione 
spinularum capitis, rostro brevi segmentoque sexto ventris 
in femina usque ad basin dissecto. 

P. manca n. spec. 

Pronoto antrorsum sat graciliter angustato; marginibus 
antero-lateralibus circa medium sinuatis; margine toto pone 
humeros leviter latissimeque rotundato. Hemelytris rudi- 
raentariis, apicem segmenti secundi abdominalis haud vel 
vix superantibus, oblique introrsum truncatis; membrana 
brevissima, postice suboblique truncata. Antennarum arti¬ 
culo secundo tertio quarta sua parte longiore. Verruculis 
glandulariis segmentorum ventralium quarti, quinti, sexti 
minusculis, linea impressa inclusis. Valvulis genitalibus 
femininis in excisuram segmenti ventralis sexti profunde im¬ 
mersis. Segmento genitali maris late ovali, supra rotun- 
dato-angustato. 

Corpore sordide ferrugineo - bru nneo, opaco, (j 
fusco-punctulato, punctis setulis appressis munitis; connexivo 
fuscescente. Scutelli apice ipso, marginibus posticis seg¬ 
mentorum connexivalium lineisque duabus retrorsum con- i 
vergentibus segmenti abdominalis sexti maris sordide 
albo-luteis. Antennis, rostro, pedibus sordide fulvis, his 
obsolete fusco-conspersis; femoribus praesertim supra et 
apicem versus nunc plus nunc minus leviter infuscatis. An¬ 
tennarum articulo secundo apicem versus nec non tertio et 1 
quarto ferruginescentibus, huius apice et tertii basi lutes¬ 
centibus. Ventris impressionibus glandulariis maculisque 
parvis rotundatis disci in segmentorum margine postico 
positis, his nonnunquam obsoletis, fuscis. Membranae ru¬ 
dimento nigricante, venis albidis. 

Long. corp. 8V 4 — 8V 2 mm; lat. max. abd. 4 mm. 

N. South Wales (coli. mea). 

Acanthocolpura brunnea n. spec. 

Corpore subelongato, abdomine circa apicem segmenti 
quarti latissimo, tamen humeros non multo superante. Pro- 
noti parte antehumerali cum capite antrorsum leviter tantum 
decliva. Spinis lateralibus capitis subdebilibus, acutissimis. 
Pronoto longitudine sua circiter quinta parte sua latiore, 
trapezoidali, supra paulo ante medium transversaliter leviter 
depresso ibique in marginibus antero-lateralibus leviter si¬ 
nuato; his marginibus pone stricturam collarem in tuber¬ 
culum minusculum, subobtusum exeuntibus. Margine postico 
supra scutelli basin truncato. Scutello medio latitudine sua 
basali haud vel vix longiore. Corii venis omnibus elevatis 
atque distinctissimis, sectoribus et primo et secundo ante 
apicem lurcatis, ramis duobus interioribus mox in unum 
coeuntibus. Segmento primo ventris metastethii margine 
postico fere omnino tecto, circa medium tantum distinguendo 
sed et hic quoque brevissimo. Segmentis ventralibus quarto 
et quinto transversaliter circa medium depressiusculis. 
Rostro segmenti tertii ventralis medium subsuperante; ar¬ 
ticulo primo capite haud vel vix longiore; articulis secundo 
et tertio aequilongis; hoc articulo quarto nonnihil longiore. 
Tarsorum posticorum articulo basali apicalibus duobus 
simul sumptis vix aequilongo. Antennarum articulo secundo 
tertio distinctissime longiore (fere = 3:2); articulo quarto 
subclavato tertio paululo longiore. 

Sordide fer rugi neo-brunnea, subtus cum pedibus 
antennarumque basi ferruginescenti - fulva, opaca 

setulisque appressis flavescentibus vestita, in capite supe¬ 
riore, pronoto, scutello fusco-granulata, ceterum fusco- 
punctata, his punctis in ventre in macululas diffusas pices- 
centes confluentibus Capitis parte postocellari, antennarum 
articulis secundo apicem versus, tertio, basi excepta, quar¬ 
tique dimidio basali, rostri articulis tribus apicalibus, fe¬ 
morum maculis multis rotundatis seriatim positis, in femo¬ 
ribus anterioribus basi apiceque, in femoribus posticis apice 
plus minus in colorem fuscum confluentibus, impressionibusque 
glandulariis ventris intus fuscis vel nigris. Tibiarum 
annulis duobus, altero antemediano, altero apicem occupante, 
fuscescentibus, saepe obsoletis. Seutelli apice, margine pos¬ 
tico segmentorum connexivalium, ostiolorum marginibus 
callosis, antennarum articuli tertii basi, quarti dimidio api¬ 
cali, rostri articulo primo eburneis vel flavidis. Capite 
ferrugineo, lineas tres longitudinales dilutiores exhibente, 
unam medianam, alias oculorum marginem interiorem se¬ 
quentes. Membrana grisea, venis sordide albidis. Alis 
flavescenti-vitreis. Dorso abdominis fuscescenti-cermesino, 
punctato, cicatricibus inter segmenta tertium quartumque 
et quartum quintumque albescentibus. 

<J: Segmento genitali late ovali; margine superiore 
corrotundato. 

§: Segmento sexto ventrali medio retrorsum leviter 
producto et rotundato ibique segmento quinto medio dis¬ 
tincte longiore. 

Long. corp. 9—974 mm; lat. hum. 3 mm. 

N. South Wales (coli. mea). 

Tachycolpurae mancae colore et magnitudine similis; rostro 
multo longiore, structura segmenti ventralis sexti in femina 
nec non hemelytris alisque completis facile distinguitur. 

Fam. Lygaeidae. 

Ischnodemus venosus n. spec. 

Antennis sat gracilibus, capiti, pronoto scutelloque si¬ 
mul sumptis subaequilongis; articulo secundo et tertio ae- 
quilongis; quarto tertio fere tertia parte sua longiore. 
Capite, supra nitidulo, maculis quibusdam longitudinalibus 
occipitis exceptis, confertissime punctulato; lateribus capitis 
inter oculos et tuberculos antennales dente sat valido ar¬ 
matis. Pronoto depresso, latitudini suae humerali aequilongo, 
ab humeris usque antrorsum bene rotundato-angustato, apice 

ipso collare breve simulante; supra mox pone medium de¬ 
pressione lata transversa percurrente opaca notato, hac 
depressione postice elevatione levi transversali intra- 
humerali glaberrima terminata, margine ipso postico pone 
elevationem iterum depresso opaco, late et levissime sinuato. 
Pronoti dimidio anteriore in disco sparsim, stria mediana 
et lateribus sat dense punctulatis. Scutello distincte trans¬ 
versali, opaco, carina mediana glabra subpercurrente instructo. 
Hemelytris completis, segmenti abdominalis quinti medium 
attingentibus, ventre angustioribus; sutura membranae recta. 
Rostro coxas anticas paulo superante. Femoribus anteri¬ 
oribus parum incrassatis; anticis subtus ante apicem 
spina unica maiore, spinulisque una vel duabus minoribus 
remotis armatis; tibiis apicem versus paulo incrassatis. 

Corpore cum antennis, rostro, pedibus nigro; corpore 
inferiore (meso- et metasterno et forte etiam disco ventris 
exceptis), abdominis dorso, scutello pronotique depressioni¬ 
bus opacis, griseo-seric.eis. Antennarum articulo primo 
toto, articulationibus ipsis articulorum reliquorum, rostri 
articulo basali, apice summo femorum cum basi ima tibi¬ 
arum (praesertim supra), pronoti margine postico imo 
subobsolete, abdominisque margine ipso diffuso ferru¬ 
gi neo-rufis. Corio clavoque sordide luteis; membrana 
alba; huius venis omnibus striolaque subbasali cum vena 
interiore coniuncta, plerumque etiam membranae macula 
magna discali rotundata, clavi basi eiusque vena tota, corii 
sectore interiore, sutura membranae tota maculaque trian¬ 
gulari inter apicem sectoris primi et suturam membranae 
inclusa nigris. 

Long. corp. 8 1 /»—9 mm; lat. hum. 2 mm. 

Nova Guinea germanica (coli. mea). 

Fam. Reduviidae. 

SpJiedano coris varius n. spec. 

Sphed. sabuloso Stal, cuius specimen examinare non 
potui, ut videtur, similis; differt coloribus, praesertim ab¬ 
dominis. 

Capite pone oculos vix incrassato; pronoti parte an¬ 
teriore valde tumida parteque anteriore postpronoti altiore, 
strictura igitur sat forti. Scutelli apice imo producto cal¬ 
loso obtusoque, nec libere elevato. Ventris disco medio 
leviter applanato. 

Ferrugi neo-flavescens, abdomine infra dilute luteo, 
supra aurantiaco-flavo. Macula capitis minuscula interocellari 
lineisque duabus angustis impressis antrorsum divergenti¬ 
bus, stria diluta laterali capitis ante oculos posita, capite 
inferiore apicem versus, collo supra subtusque, pectore, 
pronoti parte, scutello (apice excepto), corio magnam partem, 
membrana, maculis connexivi apicem segmentorum supra 
subtusque ornantibus, segmenti sexti in dorso abdominis 
macula apicali obtrapezoidali cum segmentulo anali feminae 
(huius marginibus exceptis), ventris utrimque seriebus binis 
maculularum, in femina etiam macula magna irregulari 
discum fere totum segmenti ventralis sexti cum partibus 
genitalibus occupante, in mare segmento genitali, coxis, 
trochanteribus, femorum dimidio basali annuloque interrupto 
anteapicali, tibiarum annulis tribus (primo subbasali an¬ 
gusto, secundo latiore fere mediano, tertio apicali), tarsorum 
articulo ultimo (hoc diluto), rostri articulo secundo toto 
articulique primi macula utrimque laterali basali diffusa, 
antennarum articuli primi linea interiore et exteriore (in¬ 
terdum dilutis) articuloque secundo cum basi tertii nigris 
vel picescentibus. Rostri articulo apicali antennarumque 
apice sordide flavescentibus. Mesostethii et prostethii ma¬ 
culis diffusis lateralibus prope acetabula positis, maculis 
quibusquam marginalibus prostethii rugis omnibus antepro- 
noti et postpronoti cum tuberculis collaribus macululaque 
utrimque anguli postici ferrugineo-flavis; hoc colore 
saepe magis extenso, basin tamen utriusque lobi sulcumque 
medianam longitudinalem semper piceos relinquente. Corii 
macula longe rhomboidali circa basin sectoris interioris 
posita, fasciola subrhomboidea subapicali inter marginem 
costalem et sectoris exterioris apicem sita, macula strii- 
formi cum hac cohaerente suturamque membranae inter 
sectores exteriorem et interiorem sequente, vena ipsa suturam 
membranae efficiente inter sectorem interiorem et suturam 
clavi, in membrana basibus imis venarum parteque apicali 
venae periphericae cellas tres membranae claudente cum 
venulis ab hac versus marginem discurrentibus nec non 
angulo imo apicali clavi flavis. Maculis ventralibus seriei 
exterioris punctiformibus in quoque segmento utrimque 
binis, maculis seriei interioris paulo maioribus, singulis in 
quoque segmento, subobliquis basinque segmentorum attin¬ 
gentibus. Alis pulchre aurantiaco-flavis, apicem versus et 
secundum marginem posticum exteriorem late nigris. 

Long. corp. 10—11 mm; lat. hum. 3 V 2 mm - 

N. South Wales (coli. mea). < 

Lyramna n. gen. 

Subfam. Ectrichodiini. 

Antennis sexarticulatis, in mare longe pilosis; articulo 
basali capite sublongiore, secundo omnium distincte longissimo. 
Rostri articulo secundo subincrassato. Capite latitudine 
sua cum oculis fere aequilongo, pone oculos breviter valde 
constricto et in collum cylindricum brevissimum exeunte, 
parte anteoculari acute angulari. Oculis sat magnis; 
ocellis in elevatione occipitis positis inter se paulo magis 
quam ab oculis remotis. Scrobiculis antennalibus oculis 
valde vicinis. Pronoto valde transversali, (inter humeros 
longitudine sua mediana paulo minus quam duplo latiore) 
distinctissimeque trapezoidali, ante humeros latos valde 
breviterque angustato. Strictura transversali sensim ante me- 
diumposita; impressione mediana pronoti subpercurrente,ante 
stricturam interrupta; his impressionibus omnibus profundis 
simplicibus nec carinulatis. Elevatione humerali postice 
tantum impressione latiuscula, nec, ut in Ectrychota , impres¬ 
sione lineari percurrente, a disco pronoti separata. Angulis 
posticis pronoti omnino deletis, margine postico supra 
scutelli basin truncato. Scutello distincte transversali et 
trapezoideo, basi quam apice fere duplo latiore, callos duos 
submarginales exhibente. His callis obliquis praesertim 
basi valde dilatatis et, impressione basali mediana subtri- 
angulari excepta, totum scutellum occupantibus, ante apicem 
confluentibus; mucronibus apicalibus duobus sat late distan¬ 
tibus, brevibus, apice leviter introrsum curvatis. Hemelytris 
maiusculis, connexivi partem interiorem tegentibus etabdom- 
minis apicem attingentibus. Membranae cella exteriore basi 
latitudine cellae interioris fere duplo angustiore, retrorsum 
valde dilatata, obtrapezoidea; cella interiore a basi usque 
retrorsum leviter angustata. Femoribus inermibus; anticis 
haud vel vix incrassatis, tibiis anterioribus fossa spongiosa 
elongata instructis. Spiraculis parvis, punctiformibus, fere 
in medio segmentorum positis; incisuris latera versus punc¬ 
tula nonnulla remota exhibentibus, haud tamen, incisura 
prima excepta, distincte carinulatis. Segmentorum abdomi¬ 
nalium dorsalium margine antico latera versus subtiliter et 
subobsolete carinulato. 

Genus Ectrychotae Burm. affine, differt antennis sex¬ 
articulatis, pronoto late et sat breviter transversali, impres. 

sione mediana lobi antici pronoti ante stricturam distinctis¬ 
sime interrupta et praesertim forma scutelli bimucronati. 

L. vigil n. spec. 

Antennarum primo articulo articulis tertio et quarto 
simul sumptis subaequilongo, quinto sextoque simul sumptis 
paulo longiore; articulo tertio quarto paulo minus quam 
duplo longiore; quinto quarto paulo longiore sextoque sub¬ 
aequilongo. Corpore, glabro, nitidulo, cum antennis, pedibus, 
rostro, hemelytris alisque nigris, membrana subopaca. 
Ventre cum dorso abdominis laete corallinis, huius ima 
basi, macula magna subapicali discum totum segmenti sexti 
cum margine postico segmenti quinti occupante, macula 
diluta discali rotundata in confinio segmentorum quarti et 
quinti posita, ventris striis lateralibus incisuras notantibus, 
segmento primo (margine excepto) maculaque subapicali, 
segmenti sexti totum discum et segmentum genitale maris 
occupante, nigris. Articuli antennarum quinti dimidio api¬ 
cali tarsisque (horum articulo apicali piceo excepto) luteo- 
albis. Rostri apice flavo. 

Long. corp. 12 x / 2 mm; lat. hum. 4 V 3 mm. 

N. South Wales (coli. mea). 

Sphedanolestes semicroceus n. spec. 

cj: Capite crassiuscule subcylindrico, oculis apici capitis 
sat vicinis, parte anteoeulari diametro oculorum longitudinali 
paulo tantum longiore; parte postoculari quam parte anteo- 
culari cum oculis longiore, a supero visa pone oculos haud 
vel quam levissime tumida, fere ab oculis usque subrectilinea- 
riter retrorsum angustata. Rostri articulo primo marginem 
posticum oculorum vix attingente articuloque secundo paulo 
breviore. Antennarum articulo primo capite pronotique dimidio 
simul sumptis sublongiore. Pronoti lobo antico disco utrimque 
semigloboso-convexo; lobo postico medio longitrorsum leviter 
impresso; angulis posticis haud productis; margine postico 
truncato. Scutello triangulari. Hemelytrorum venae for¬ 
titer elevatae; membrana longa abdominisque apicem valde 
superante. 

Corpore, pronoto antico convexo excepto, supra pubes¬ 
centi, infra albido-villoso; pedibus pilis longioribus et bre¬ 
vioribus intermixtis, densis, subperpendicularibus, vestitis; 
pilis longioribus tibiarum diametro subbrevioribus. Piceo - 
niger, antepronoto nigro. Antennarum articulo primo 
(reliquis mutilatis), rostro, capite (huius anuulo angusto 

basali excepto), trochanteribus (horum basibus exceptis), 
femoribus, tibiis, tarsis, corio clavoque laete croceis. 
Antennarum articuli primi apice summo, rostri apice tarso- 
rumque articulo apicali picescentibus. Ventris maculis 
utrimque binis rotundatis, in segmentorum quarti et quinti 
lateribus positis, maculisque longe triangularibus marginis 
ventris (segmentum sextum totum reliquorumque segmen¬ 
torum bases fuscas relinquentibus et etiam diffuse in con- 
nexivum transeuntibus) sordide flavescentibus. Dorso abdo- 
dominis piceo-nigro. Membrana alisque sordide subdiluteque 
fuscescentibus; illius macula vel stria diffusa ad apicem 
anguli apicalis corii posita decolore. 

Long. corp. cum memb. 12% mm. 

Nova Guinea (Finschhafen, coli. mea). 

Halle (Saale), 1. April 1899. 1 ) 


x ) Wahrend des leider sehr verzogerten Druckes obiger Arbeit 
ist im Dezember 1899 eine wertvolie, auch besonders die 
australiscke Hemipterenfauna angehende Arbeit von Distant 
erschienen [Rhynchotal Notes III, Ann. Mag. Nat. Hist. (7) IV]. 
Erfreulicherweise sind aber dadurcb, soweit ich sehe, keine 
synonymischen Koruplikationen eingetreten. 

Die Figuren in obiger Abbandlung sind nicht ohne geringere 
Febler, deren Verbesserung mir nicht mbglich war. In zweifel- 
haften Failen bitte ich den von mir sorgfaltig revidierten Text 
ais massgebend zu betrachten. 


f F. M. Van der Wulp. 

Durch den am 27. November im Haag erfolgten Tod von 
Frederik Maurits Van der Wulp hat die Dipterologie einen 
grossen Verlust erlitten. Er war am 13. December 1818 geboren, 
hat also ein Alter von beinahe 81 Jahren erreicht, war aber noch 
bis kurz vor seinem Tode wissenschaftlich tbatig. 

Seine erste grCssere Arbeit (1857) war eine Aufzahlung der 
niederiandischen Dipteren, dann studirte er hauptsachlicb die wenig 
bekannten Gruppen der Cbironomidae und Mycetophilidae. Nach 
1867 wandte er seine Aufmerksamkeit fast ausschliesslich den 
exotischen Dipteren zu, von welcben ihn hauptsachlicb die Asilidae 
und Dexiidae interessirten. In dem grossen Sammelwerk der 
„Biologia Centrali-Americana" hatte er die Bearbeitung der Di¬ 
pteren ubernommen und dieselbe riistig gefGrdert. Er war ein ge- 






